22.12.2010 Jurnalul Oficial al Uniunii Europene L 338/7 REGULAMENTUL (UE) NR. 1240/2010 AL CONSILIULUI din 20 decembrie 2010 de ajustare, începând cu 1 iulie 2010, a ratei contribuției la sistemul de pensii al funcționarilor și al celorlalți agenți ai Uniunii Europene CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Statutul funcţionarilor Comunităților Europene şi Regimul aplicabil celorlalți agenți ai Comunităților Europene, prevăzute în Regulamentul (CEE, Euratom, CECO) nr. 259/68 (!), în special articolul 83a şi anexa XII la acesta, având în vedere propunerea Comisiei Europene, întrucât: (1)  În conformitate cu articolul 13 din anexa XII la Statutul funcţionarilor, Eurostat a prezentat la 1 septembrie 2010 raportul privind evaluarea actuarială pe anul 2010 a sistemului de pensii, actualizând parametrii menționați în anexa respectivă. Conform acestei evaluări, rata contri- buției necesare pentru menținerea echilibrului actuarial al sistemului de pensii este de 11,6 % din salariul de bază. (2)  În consecință, pentru asigurarea echilibrului actuarial al sistemului de pensii al funcționarilor şși al celorlalți agenți ai Comunităţi]or Europene, este necesar ca rata contri- buției să fie ajustată la 11,6 % din salariul de bază, ADOPTĂ PREZENTUL REGULAMENT: Articolul 1 De la 1 iulie 2010, rata contribuției menționate la articolul 83 alineatul (2) din Statutul funcţionarilor este de 11,6 %. Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 20 decembrie 2010. () JO L 56, 43.1968, p. 1. Pentru Consiliu Președintele J. SCHAUVLIEGE